A4-0279/98

Πρόταση οδηγίας του Συμβουλίου για την εγγραφή στα νηολόγια και χρήση εντός της Κοινότητας ορισμένων τύπων αεριωθούμενων υποηχητικών πολιτικών αεροπλάνων, που έχουν τροποποιηθεί και για τα οποία έχει εκδοθεί εκ νέου πιστοποιητικό θορύβου, καθόσον συμμορφώνονται με τα πρότυπα του τόμου Ι, δεύτερο μέρος, κεφάλαιο 3 του παραρτήματος 16 της Σύμβασης για την Διεθνή Πολιτική Αεροπορία, τρίτη έκδοση (Ιούλιος 1993) (COM(98)0098 - C4-0212/98 - 98/0070(SYN))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Τίτλος

>Αρχικό κείμενο>

Πρόταση οδηγίας του Συμβουλίου για την εγγραφή στα νηολόγια και χρήση εντός της Κοινότητας ορισμένων τύπων αεριωθούμενων υποηχητικών πολιτικών αεροπλάνων, που έχουν τροποποιηθεί και για τα οποία έχει εκδοθεί εκ νέου πιστοποιητικό θορύβου, καθόσον συμμορφώνονται με τα πρότυπα του τόμου Ι, δεύτερο μέρος, κεφάλαιο 3 του παραρτήματος 16 της Σύμβασης για την Διεθνή Πολιτική Αεροπορία, τρίτη έκδοση (Ιούλιος 1993)

>Κείμενο μετά την ψηφοφορία στο ΕΚ>

Πρόταση

κανονισμού του Συμβουλίου για την εγγραφή στα νηολόγια και χρήση εντός της Κοινότητας ορισμένων τύπων αεριωθούμενων υποηχητικών πολιτικών αεροπλάνων, που έχουν τροποποιηθεί και για τα οποία έχει εκδοθεί εκ νέου πιστοποιητικό θορύβου, καθόσον συμμορφώνονται με τα πρότυπα του τόμου Ι, δεύτερο μέρος, κεφάλαιο 3 του παραρτήματος 16 της Σύμβασης για την Διεθνή Πολιτική Αεροπορία, τρίτη έκδοση (Ιούλιος 1993)

Η λέξη «κανονισμός» αντικαθιστά την λέξη «Οδηγία» σε όλο το κείμενο

(Τροπολογία 2)

Αιτιολογική σκέψη 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

Εκτιμώντας ότι ενόψει της προβλεπόμενης ανάπτυξης στον τομέα των αεροπορικών μεταφορών, και της με αυτήν συνδεόμενης αύξησης της επιβάρυνσης του θορύβου πλησίον των αεροδρομίων, θα πρέπει η Επιτροπή να υποβάλει το βραδύτερο έως την 31η Δεκεμβρίου 2001 σχέδιο οδηγίας σχετικά με νέους και πλέον προωθημένους κανόνες εκπομπών θορύβων για όλα τα αεροπλάνα. Αυτό φαίνεται αναγκαίο και για λόγους αποφυγής στρεβλώσεων του ανταγωνισμού.

(Τροπολογία 3)

Αιτιολογική σκέψη 6α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

Εκτιμώντας ότι ενόψει του κινδύνου θα αυξηθεί ακόμη σημαντικά ο αριθμός των νηολογημένων και με «διατάξεις μείωσης θορύβου» εξοπλισμένων αεροπλάνων του κεφαλαίου 2 έως την 1η Απριλίου 1999, φαίνεται αναγκαίο να παρακολουθεί η Επιτροπή ακριβώς αυτήν την εξέλιξη και να λάβει ενδεχομένως μέτρα κατά της λειτουργικής τους εκμετάλλευσης μετά το 2002.

(Τροπολογία 4)

Αιτιολογική σκέψη 9α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

Εκτιμώντας ότι προκειμένου να αποφευχθεί μια υπέρμετρη επιβάρυνση από θορύβους, κρίνεται ως αναγκαίο να απαγορευθεί η κατάχρηση των σύμφωνα με το άρθρο 4, παρ. 1 χορηγούμενων απαλλαγών. Απαλλαγές στο πλαίσιο ανθρωπιστικών μέτρων βοηθείας θα πρέπει γι' αυτό το λόγο να μην είναι ο κανόνας, αλλά η εξαίρεση.

(Τροπολογία 5)

Άρθρο 3, παράγραφος 1

>Αρχικό κείμενο>

1. Τα κράτη μέλη οφείλουν να διασφαλίσουν ότι τα αεριωθούμενα υποηχητικά πολιτικά αεροπλάνα για τα οποία εκδόθηκε εκ νέου πιστοποιητικό θορύβου δεν θα είναι δυνατόν να εγγραφούν στα νηολόγια στο έδαφός τους από την 1η Απριλίου 1999.

>Κείμενο μετά την ψηφοφορία στο ΕΚ>

1. Τα κράτη μέλη οφείλουν να διασφαλίσουν ότι τα αεριωθούμενα υποηχητικά πολιτικά αεροπλάνα για τα οποία εκδόθηκε εκ νέου πιστοποιητικό θορύβου

δεν θα είναι δυνατόν να εγγραφούν στα νηολόγια προκειμένου να χρησιμοποιηθούν στο έδαφος της Κοινότητας από την 1η Απριλίου 1999.

(Τροπολογία 7/αναθ.)

Άρθρο 3, παράγραφος 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

3α. Τα κράτη μέλη έχουν το δικαίωμα να ορίζουν ότι από την 1η Ιανουαρίου 2000 δεν πραγματοποιείται στα αεροδρόμια της επικράτειάς τους μεταξύ της 11 μ.μ. και 7 π.μ. λειτουργική εκμετάλλευση πολιτικών υποηχητικών αεριωθουμένων, τα οποία κατατάσσονται στα αεροπλάνα του κεφαλαίου 3, όταν η διαφορά μεταξύ του συνόλου της πιστοποιηθείσας τιμής θορύβου και του συνόλου των οριακών τιμών θορύβου του κεφαλαίου 3 είναι κατώτερη ή ίση με 5 EPNdB.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση για οδηγία του Συμβουλίου για την εγγραφή στα νηολόγια και χρήση εντός της Κοινότητας ορισμένων τύπων αεριωθούμενων υποηχητικών πολιτικών αεροπλάνων, που έχουν τροποποιηθεί και για τα οποία έχει εκδοθεί εκ νέου πιστοποιητικό θορύβου, καθόσον συμμορφώνονται με τα πρότυπα του τόμου Ι, δεύτερο μέρος, κεφάλαιο 3 του παραρτήματος 16 της Σύμβασης για την Διεθνή Πολιτική Αεροπορία, τρίτη έκδοση (Ιούλιος 1993) (COM(98)0098 - C4-0212/98 - 98/0070(SYN))(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(98)0098 - 98/0070(SYN)) ((ΕΕ C 118 της 17.4.1998, σελ. 20.)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 189 Γ και το άρθρο 84, παράγραφος 2, της Συνθήκης ΕΚ (C4-0212/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Περιβάλλοντος, Δημόσιας Υγείας και Προστασίας των Καταναλωτών καθώς και τη γνωμοδότηση της Επιτροπής Μεταφορών και Τουρισμού (A4-0279/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Γ, σημείο α) της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

3. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.